Grande får ikke komme inn i Armenia
Skei Grande har reist til Armenia for å besøke sitt søsterparti, Armenian National Movement, skriver Dagbladet. Hun kom imidlertid ikke lenger enn til flyplassen i hovedstaden Jerevan. Her blir hun nektet innreise i landet. Begrunnelsen hun har fått er at hun er en offisiell person, og at hun ikke er blitt formelt invitert. - Det er fordi det står at jeg er stortingsrepresentant i passet mitt, sier Skei Grande. Partifeller og norsk UD jobber med saken, men foreløpig har den ikke latt seg løse. - Vi har jo ingen ambassade her, og det er et stykke til Moskva. Det setter ting i perspektiv for en som driver politikk i et demokrati, kontra et land som sliter med det. Men det beviser bare at det er viktig å besøke dem, sier hun.
Venstre-leder Trine Skei Grande står fast på flyplassen i Jerevan og nektes innreise i Armenia fordi hun er en offisiell person og ikke er blitt formelt invitert.